బళ్లారి, ఆగస్టు 5 (ఆంధ్రజ్యోతి): ఈ ఫొటోల్లో కనిపిస్తున్న ముగ్గురు పిల్లలూ మానసిక ఎదుగుదల సరిగ్గాలేక ఇబ్బంది పడుతున్నారు. ఒకరికి మాటలు రావు. మరొకరికి వినబడదు, మాట్లాడలేడు. మరో పిల్లాడి పరిస్థితీ ఇంతే. వేర్వేరు ప్రాంతాలకు చెందిన ఈ ముగ్గురూ అమ్మ ఒడికి దూరమై దాదాపు ఆరేళ్లు అవుతోంది. ఆధార్ కార్డు కోసం చేసిన ప్రయత్నం వీరిని తల్లిదండ్రుల చెంతకు చేర్చింది. ఈ అరుదైన సంఘటన బళ్లారిలో శనివారం చోటుచేసుకుంది. కృష్ణా జిల్లా గుడివాడకు చెందిన బి.కళ్యాణ్ పుట్టుకతో మూగ. ఇతడి తల్లిదండ్రులు నాగలక్ష్మి, రాంభూపాలుడు మైసూరు వెళ్లిన సమయంలో రాత్రిపూట కనిపించిన రైలు ఎక్కి ఎటో వెళ్లిపోయాడు. చిత్తూరు జిల్లా పలమనేరుకు చెందిన షకీర్ చెవిటి, మూగ, నిలబడలేడు. ఇతను ఆరేళ్ల కిందట చెన్నైలో తప్పిపోయాడు. ఇక మూగరాజు అలియాస్ కొత్తవారి రాజుది మహబుబ్నగర్ జిల్లా కొరిచెరు గ్రామం. ఆరేళ్ల కిందట శివమొగ్గ  రైల్వేస్టేషన్లో అనాథలుగా పడి  ఉన్న ఈ ముగ్గురు పిల్లలను రైల్వే ఆధికారులు బళ్లారిలోని బుద్ధిమాంద్య బాలకుల మందిరానికి అప్పగించారు. అప్పటినుంచీ వీరు అక్కడే ఉంటున్నారు. ఇటీవల అక్కడి అధికారులు వీరికి ఆధార్ కార్డు కోసం ఐరిస్ తీసేందుకు యత్నించగా అప్పటికే వారికి ఆధార్ ఉన్నట్లు తేలింది. దీంతో వారు బెంగళూరులోని కేంద్ర ఆధార్ కార్డు కార్యాలయం నుంచి వివరాలు రాబట్టారు. ఆధార్ కార్డులో ఉన్న చిరునామా, ఫోన్ నంబర్ ఆధారంగా పిల్లల తల్లిండ్రులకు సమాచారం ఇచ్చారు. దీంతో ఆఘమేఘాలపై పిల్లల తల్లిదండ్రులు తరలివచ్చారు. పిల్లలను చూసి ఆనందంతో ఉప్పొంగారు. పిల్లలు కూడా తల్లిండ్రులను చూసి పులకించిపోయి కేరింతలు కొట్టారు.
ballari, aagastu 5 (aandhrajyoti): ee photollo kanipistunna mugguru pillaluu maanasika edugudala sariggaaleka ibbandi padutunnaru. okariki maatalu raavu. marokariki vinabadadu, matladaledu. maro pilladi paristhitii inthe. ververu praantaalaku chendina ee mugguru amma odiki dooramai daadaapu aarellu avutondi. adhar kaardu kosam chesina prayatnam veerini tallidandrula chentaku cherchindi. ee arudaina sanghatana ballaarilo sanivaaram chotuchesukundi. krishna jilla gudivaadaku chendina bi.kalyan puttukatho mooga. itadi tallidandrulu nagalakshmi, rambhupaludu maisuru vellina samayamlo raatripuuta kanipinchina railu ekki eto vellipoyaadu. chitturu jilla palamaneruku chendina shakir cheviti, mooga, nilabadaledu. itanu aarella kindata chennailo tappipoyaadu. ika moogaraju alias kottavaari rajudi mahabubnagar jilla koricheru graamam. aarella kindata shivamogga  railvestationlo anaathalugaa padi  unna ee mugguru pillalanu railve aadhikaarulu ballaarilooni buddhimandya balakula mandiraaniki appaginchaaru. appatinunchii veeru akkade untunnaru. iteevala akkadi adhikaarulu veeriki adhar kaardu kosam iris teesenduku yatninchagaa appatike vaariki adhar unnatlu telindi. deentho vaaru bengaluruloni kendra adhar kaardu kaaryaalayam nunchi vivaraalu rabattaru. adhar kaardulo unna chirunama, fon nambar aadhaaramgaa pillala tallindrulaku samacharam icharu. deentho aaghameghaalapai pillala tallidandrulu taralivacchaaru. pillalanu chusi aanandamtho uppongaaru. pillalu kuudaa tallindrulanu chusi pulakinchipoyi kerintalu kottaru.